turjo4nis/wikipedia-bn-dump-20250701 huggingface dataset:
পলাশীপাড়া মহাত্মা গান্ধী স্মৃতি বিদ্যাপীঠ

পলাশীপাড়া মহাত্মা গান্ধী স্মৃতি বিদ্যাপীঠ (ইংরেজি: Palashipara Mahatma Gandhi Smriti Vidyapith) পশ্চিমবঙ্গের নদিয়া জেলার সুপরিচিত ও প্রাচীন বিদ্যালয়গুলির অন্যতম।

ইতিহাস 
এই বিদ্যালয়টি স্বাধীনতার পরের বছর অর্থাৎ ১৯৪৮ সালে তৎকালীন স্থানীয় শিক্ষানুরাগী মানুষদের চেষ্টায় প্রতিষ্ঠিত হয় নদিয়ার পলাশীপাড়াতে। তদানীন্তন ভারতীয় জাতীয় কংগ্রেস বিধায়ক (M.L.A), প্রবীণ রাজনীতিবিদ প্রয়াত রঘুনন্দন বিশ্বাসের সহযোগিতায় বিদ্যালয়ের উন্নয়ন ঘটে। মাধ্যমিক ও উচ্চমাধ্যমিক পরীক্ষায় একাধিকবার জেলাভিত্তিক ফলাফলে এই বিদ্যালয় প্রথম সারিতে থেকেছে। মাধ্যমিক বিভাগটি শুধুমাত্র বালক দের জন্যে নির্ধারিত হলেও উচ্চ মাধ্যমিক বিভাগ কো-এডুকেশন শিক্ষা চালু আছে বহুদিন যাবৎ। উচ্চ মাধ্যমিক বিভাগে কলা, বিজ্ঞান ও বাণিজ্য শাখার বিষয়গুলি পড়ানো হয়। বিজ্ঞান বিভাগের পরীক্ষাগার তিনটি প্রাচীন এবং সমৃদ্ধ। স্বাধীনোত্তর নদিয়ায় উচ্চ বিদ্যালয়ের সংখ্যা খুব বেশি না থাকায় দূর দূরান্ত থেকে ছাত্র ছাত্রীরা এখানে পড়তে আসতেন। তাদের কথা মাথায় রেখে এখানে দ্বিতল ছাত্রাবাস গড়ে তোলা হয়েছিল, বর্তমানে যদিও তা বন্ধ এবং সেই স্থানে প্রাথমিক (প্রভাতী) বিদ্যালয় গড়ে উঠেছে একই নামে।

বিবরণ 
বিদ্যালয়ের প্রাঙ্গণটি আকারে বিশাল যার একটি অংশে প্রধান শিক্ষক ও অন্যান্য সহ শিক্ষকদের আবাসন আছে। প্রাথমিক, মাধ্যমিক ও উচ্চমাধ্যমিক তিনটি আলাদা ভবন আছে পঠনপাঠনের জন্যে। এছাড়া লাইব্রেরি ও কম্পিউটার এর সুবিধা আছে বিদ্যালয় কক্ষে। 'পলাশীপাড়া মহাত্মা গান্ধী স্মৃতি বালিকা বিদ্যালয়' নামে অপর একটি পৃথক বিদ্যালয় আছে যা বালিকাদের জন্যে স্থাপিত।

খেলাধুলা 
এই বিদ্যালয়ের তরফে আন্তঃ জেলা বিদ্যালয় ক্রীড়া প্রতিযোগিতায় অবদান রাখা হয়েছে, বিশেষত ফুটবলের মান অত্যন্ত উন্নত। এই বিদ্যালয় ফুটবল দলে খেলে যাওয়া বহু তরুন, কলকাতার সুপার ডিভিশন ক্লাবে, রাজ্যস্তরে তো বটেই, জাতীয় ক্ষেত্রেও অবদান রেখেছেন। বিদ্যালয়ের নিজস্ব ক্রীড়া ময়দান বর্তমান।

তথ্যসূত্র 

বিদ্যালয়
ভারতের বিদ্যালয়
পশ্চিমবঙ্গের শিক্ষাপ্রতিষ্ঠান
১৯৪৮-এ পশ্চিমবঙ্গে প্রতিষ্ঠিত
পশ্চিমবঙ্গের উচ্চ বিদ্যালয় ও মাধ্যমিক বিদ্যালয়
১৯৪৮-এ প্রতিষ্ঠিত শিক্ষাপ্রতিষ্ঠান
বেয়ারের ভুঁতিহাস

বেয়ারের ভুঁতিহাস বিশ্বব্যাপী মহা বিপন্ন পাখি। এরা দক্ষিণ-পূর্ব রাশিয়া ও উত্তর-পূর্ব চীন-এর মধ্যে বংশবৃদ্ধি করে; দক্ষিণ চীন, ভিয়েতনাম, জাপান ও ভারতে শীতকালে পরিযায়ী। এদের নাম এস্তোনীয় প্রকৃতিবিদ কার্ল আর্নস্ট ভন বায়ের স্মরণে রাখা হয়েছে। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।

তথ্যসূত্র

বহিঃসংযোগ

 Baer's pochard (Aythya baeri) at ARKive
 
 
 
 

আয়থা
বাংলাদেশের পাখি
চীনের পাখি
ভুটানের পাখি
ভারতের পাখি
কোরিয়ার পাখি
মঙ্গোলিয়ার পাখি
মিয়ানমারের পাখি
নেপালের পাখি
রাশিয়ার পাখি
তাইওয়ানের পাখি
থাইল্যান্ডের পাখি
ভিয়েতনামের পাখি
১৮৬৩-এ বর্ণিত পাখি
মিলান কুন্ডেরা

মিলান কুন্ডেরা এক বিংশ শতাব্দীর প্রথম অর্ধাংশের পৃথিবীর অন্যতম জনপ্রিয় একজন লেখক। তিনি প্রধানত চেক ভাষায় লেখেন। তবে তার কিছু বই ফরাসিতেও লেখা।

তার জন্ম ১ এপ্রিল ১৯২৯ চেকস্লাভাকিয়ার ব্রানোতে। তার রচনা প্রায় চল্লিশের অধিক ভাষায় অনূদিত হয়েছে। অস্তিত্তের অসহনীয় লঘুতা, অমরত্ব, জীবন অন্য কোথাও, মস্করা, বিদায়ী ভোজসভা, হাসি ও বিস্মরণের বই প্রভৃতি পৃথিবী বিখ্যাত উপন্যাসের লেখক তিনি। 
প্রায় প্রতি বছরই সাহিত্যে নোবেল প্রাইজের শর্টলিস্টে তার নাম থাকে।

তার রচিত প্রথম উপন্যাস 'ঠাট্টা' (The Joke)। উপন্যাসের শিল্পরূপ (Art of the Novel) তার ফরাসি ভাষায় লেখা একটি ননফিকশান। রাজনৈতিকভাবে তিনি মানবতাবাদী উদারনৈতিক। সরকারের সাথে মতানৈক্যের জন্য তিনি দেশ ত্যাগ করেন। প্রায় গত চল্লিশ বছর ধরে তিনি ফ্রান্সে বসবাস করছেন।

তথ্যসূত্র

2| <i>নির্বাসন, পরবাস, ঘরে ফেরা<i>: মিলান কুন্দেরা ; শুভময় রায়; 'পরবাস' ৯২

১৯২৯-এ জন্ম
চেক ঔপন্যাসিক
লেজিওঁ দনর প্রাপক
চেক দার্শনিক
২০শ শতাব্দীর ফরাসি দার্শনিক
২০শ শতাব্দীর ফরাসি অনুবাদক
চার্লস বিশ্ববিদ্যালয়ের প্রাক্তন শিক্ষার্থী
জীবিত ব্যক্তি
সংস্কৃতির দার্শনিক
ইতিহাসের দার্শনিক
সাহিত্যের দার্শনিক
সামাজিক দার্শনিক
সাম্যবাদ সম্পর্কে লেখক
২০শ শতাব্দীর ফরাসি ঔপন্যাসিক
ফরাসি পুরুষ ঔপন্যাসিক
ফ্রান্সের নাগরিকীকৃত নাগরিক
আলী (অভিনেতা)

আলী একজন ভারতীয় অভিনেতা, এবং অন্ধ্রপ্রদেশে টেলিভিশন উপস্থাপক হিসেবে কাজ করেন। তিনি এক হাজারেরও উপরে তেলুগু, তামিল চলচ্চিত্র ও হিন্দি চলচ্চিত্রেও কাজ করেন। তিনি পবন কল্যাণ ও পুরি জগন্নাথ-দের ছবিগুলোতে একজন নিয়মিত অভিনেতা। দ্য একাডেমী অব গ্লোবাল পিস ২৫শে মে ২০১৩ সালে  তামিল নাড়ুর কোয়েম্বাটুরে তাকে অবৈতনিক ডক্টরেট উপাধিতে সম্মানিত করেন। তিনি দুইবার ফিল্মফেয়ার পুরস্কার এবং দুইবার নন্দী পুরস্কার লাভ করেন।

পূর্ববর্তী জীবন 
আলী ভারতের অন্দ্রপ্রদেশের রাজাহমুন্দ্রির একটি গরীব পরিবারে জন্মগ্রহণ করেন। তার পিতা ছিলেন একজন দর্জি এবং তার মাতা ছিলেন একজন গৃহিণী। তার ছোট ভাই হলেন খাইয়ুম, যিনিও ছিলেন একজন অভিনেতা। ২৩শে জানুয়ারি ১৯৯৪ সালে তিনি বিবাহ করেন এবং তার দুই মেয়ে ও এক পুত্র সন্তান রয়েছে (মো. ফাতিমা রামেজুন, মো আব্দুল সোবহান ও জুভেরিয়া মেথি)।

কর্মজীবন 
রাজামুন্দ্রির সাঙ্গীতিক সংস্থা,জিৎমোহন মিত্রের সাহায্যে আলী চলচ্চিত্র শিল্পে আসেন। যখন পরিচালক ভারতী রাজা,তার চলচ্চিত্র সীতালোকা চিলুকার জন্য শিশু অভিনেতা খুঁজছিলেন ,তখন আলী কোনো এক কারণে চেন্নাই গিয়েছিলেন এবং ভারতী তাকে একটি চরিত্রে অভিনয়ের সুযোগ দেন। শিশু অভিনেতা হিসেবে আলী বহু চলচ্চিত্রে অভিনয় করেছেন। যখন শিশু অভিনেতা হিসেবে তাঁর বয়স অনেক বেশি তখন তিনি টলিউডে একজন কৌতুক অভিনেতা হিসেবে পরিচিতি লাভ করেন।

পরিচালক এস.ভি.কৃষ্ণ রেড্ডি তাকে বহু চলচ্চিত্রে কৌতুক অভিনেতা হিসেবে সুযোগ দেন এবং তার জন্য আরো অনেক নতুন ভূমিকার ব্যাপারে ভাবেন। আলী চাটা নামক তার নিজস্ব অভিনয়শৈলীর উন্নয়ন করেন। আলী কন্নড় চলচ্চিত্র সুপার(২০১০) এ অভিনয় করে ব্যাপক জনপ্রিয়তা অর্জন করেছিলেন।

আলী,মনমোহন জাদু মলম নামক চুলকানি-প্রতিরোধী ঔষধের ব্রান্ড অ্যাম্বাসেডর হয়েছেন। তিনি এমএএ টিভি ও জেমিনি টিভির এটিএমে আলী টকিস নামক একটি সবাক চলচ্চিত্রের আয়োজক।

পুরস্কার 

 নন্দী পুরস্কার
 নন্দি পুরস্কার সেরা শিশু অভিনেতা - Seethakoka Chiluka (1981)
 নন্দী বিশেষ জুরি পুরস্কার - Pittala Dora (1996)

চলচ্চিত্র তালিকাস্মূহ 

নিম্নে আলীর চলচ্চিত্র তালিকা বর্ণিত হয়েছে -
 সীতাকথা চিলুকা (১৯৮১)
 জাম্বা লাকিদি পাম্বা (১৯৯৩)
 রাজেন্দ্রুদু গজেন্দ্রুদু (১৯৯৩)
 মায়ালোদু (১৯৯৩)
 হ্যালো ব্রাদার (১৯৯৪)
 মুদ্দুলা প্রিয়ুদু (১৯৯৪)
 যমলীলা (১৯৯৪)
 শুভলগ্নম (১৯৯৪)
 আম্মায়ী কাপুরম (১৯৯৪)
 ঘটোৎকচুদু (১৯৯৫)
 পিত্তলা দোরা (১৯৯৬)
 গানশট (১৯৯৬)
 ইডিয়ট (২০০২)
 আম্মা নান্না ও তামিল আম্মায়ী (২০০৩)
 সুপার (২০০৫)
 পেল্লাইনা কোথালো (২০০৬)
 দেশামুদুরু (২০০৭)
 কিক (২০০৯)
 জলসা (২০০৮)
 গব্বর সিং (২০১২)
 ক্যামেরাম্যান গঙ্গাথাও রামবাবু (২০১২)
 আত্তারিন্তিকি দারেদি (২০১৩)
 সাহসম (২০১৩)
 রেস গুররাম (২০১৪)
 শ্রীমানথুডু (২০১৫)
 এস/ও সত্যমূর্তি (২০১৫)

বহিঃসংযোগ

তথ্যসূত্র 

১৯৬৮-এ জন্ম
জীবিত ব্যক্তি
তেলুগু অভিনেতা
ভারতীয় মুসলিম
ভারতীয় কৌতুকাভিনেতা
ভারতীয় জনসমক্ষে কৌতুক পরিবেশন শিল্পী
ফিল্মফেয়ার পুরস্কার দক্ষিণ বিজয়ী
নন্দী পুরস্কার বিজয়ী
রাজাহমুন্দ্রির ব্যক্তিত্ব
অন্ধ্রপ্রদেশের অভিনেতা
তেলুগু কৌতুকাভিনয়শিল্পী
ভারতীয় খেলার অনুষ্ঠানের উপস্থাপক
২০শ শতাব্দীর ভারতীয় অভিনেতা
২১শ শতাব্দীর ভারতীয় অভিনেতা
ভারতীয় চলচ্চিত্র অভিনেতা
তেলুগু চলচ্চিত্র অভিনেতা
পূর্ব গোদাবরী জেলার ব্যক্তি
অন্ধ্রপ্রদেশের ব্যক্তি
জেমিনি গণেশন

রামস্বামী গণেশন (; ১৭ নভেম্বর ১৯২০ – ২২ মার্চ ২০০৫), যিনি জেমিনি গণেশন নামে সর্বাধিক পরিচিত, ছিলেন একজন ভারতীয় তামিল চলচ্চিত্র অভিনেতা। তাকে তামিল ভাষায় 'কাদাল মান্নান' যার বাংলা অর্থ হচ্ছে প্রেমের রাজা বলা হত কারণ তার অভিনীত চলচ্চিত্রগুলোর প্রেম কাহিনীগুলো অনেক দর্শক জনপ্রিয়তা পেত। তামিল চলচ্চিত্র জগতে জেমিনির নাম 'থ্রী বিগেস্ট নেমস অব তামিল সিনেমা'তে যুক্ত হয়েছিলো; এখানে আরো দুজন ছিলেন এমজিআর এবং শিবাজি গণেশন। জেমিনি অনেক গুরুত্বপূর্ণ পুরস্কার লাভ করেন তন্মধ্যে রয়েছে পদ্মশ্রী (১৯৭১), কালাইমামণি, এম জি রামচন্দ্রন স্বর্ণপদক এবং স্ক্রিন আজীবন সম্মাননা পুরস্কার। তার জন্ম একটি গোঁড়া হিন্দু পরিবারে হয়েছিল এবং তামিল ফিল্ম ইন্ডাস্ট্রিতে ১৯৪০ এর দশকের মাঝখানদিকে ঢোকার সময় তিনি ছিলেন অন্যতম স্নাতক।

জেমিনি ১৯৪৭ সালের তামিল চলচ্চিত্র মিস মালিনী দ্বারা তার অভিনয় জীবনের অভিষেক ঘটান, কিন্তু তিনি ১৯৫৩ সালের চলচ্চিত্র দাই উল্লাম এ খলনায়কের ভূমিকায় অভিনয় করে পরিচিতি পান। ১৯৫৪ সালে মুক্তি পাওয়া চলচ্চিত্র মানাম পোলা মাঙ্গালইয়াম তাকে প্রকৃত তারকাখ্যাতি এনে দিয়েছিলো। জেমিনি তার সমসাময়িক তামিল তারকা এমজিআর এবং শিবাজি গণেশনের মত রাজনীতিতে জড়িয়ে যাননি, তাছাড়া এমজিআর এবং শিবাজি অভিনয় জগতে প্রবেশ করার আগে মঞ্চনাটকে অভিনয় করতেন যেটা জেমিনি করেননি। তাছাড়া ইনি তার চলচ্চিত্রে অভিনয়ের জন্য কোনো জাতীয় পুরস্কারও পাননি। প্রায় পঞ্চাশ বছরের অভিনয় জীবনে জেমিনি তামিল ভাষার চলচ্চিত্র ছাড়াও অল্প কিছু কন্নড়, তেলুগু, মালয়ালম এবং হিন্দি ভাষার সিনেমাতেও অভিনয় করেছেন। তার অভিনীত চলচ্চিত্রে গায়ক এ এম রাজা এবং পি বি শ্রীনিবাসের গাওয়া গান তাকে জনপ্রিয় হতে সাহায্য করেছিলো। একটি সাফল্যমণ্ডিত চলচ্চিত্রজীবন থাকা সত্ত্বেও বাস্তবজীবনে তার একাধিক নারীর সঙ্গে বন্ধন তাকে সমালোচনায় ফেলে দিয়েছিলো। পুরো কর্মজীবনে তিনি মাত্র দুটি 'ফিল্মফেয়ার পুরস্কার' জিতেছিলেন।

তথ্যসূত্র

বহিঃসংযোগ

১৯২৫-এ জন্ম
২০০৫-এ মৃত্যু
২০শ শতাব্দীর ভারতীয় অভিনেতা
ভারতীয় চলচ্চিত্র অভিনেতা
ভারতীয় তামিল ব্যক্তি
তামিল চলচ্চিত্র অভিনেতা
মাদ্রাজ বিশ্ববিদ্যালয়ের প্রাক্তন শিক্ষার্থী
শিল্পকলায় পদ্মশ্রী প্রাপক
ফিল্মফেয়ার পুরস্কার দক্ষিণ বিজয়ী
১৯২০-এ জন্ম
তামিলনাড়ু রাজ্য চলচ্চিত্র পুরস্কার বিজয়ী
একাধিক অঙ্গ ব্যর্থতায় মৃত্যু
কাঞ্চনা ২

কাঞ্চনা ২ () অথবা মুনি ৩ঃ কাঞ্চনা () হলো ২০১৫ সালে মুক্তি পাওয়া তামিল ভাষায় নির্মিত একটি ভৌতিক ও কমেডি ধাঁচের চলচ্চিত্র। ছবিটি পরিচালনা ও প্রযোজনা করেন অভিনেতা রাঘব লরেন্স। তিনি এই ছবিতে দ্বৈত চরিত্রে অভিনয় করেছেন।

অভিনয়ে 

 রাঘব লরেন্স (রাঘব এবং শিবা নামে দ্বৈত চরিত্রে অভিনয় করেন)
 তাপসী পান্নু (নন্দিনী চরিত্রে অভিনয় করেন)
 নিত্যা মেনন (গঙ্গা চরিত্রে অভিনয় করেন)
 শ্রীমান (ডঃ প্রসাদের চরিত্রে অভিনয় করেন)
 কোভাই সরলা (রাঘবের মায়ের চরিত্রে অভিনয় করেন)
 রেনুকা (নন্দিনীর ননদের চরিত্রে অভিনয় করেন)
 সুহাসিনী মনিরত্ন (গ্রিন টিভি হেড এর চরিত্রে অভিনয় করেন)
 পূজা রামচন্দ্র (পূজা'র চরিত্রে অভিনয় করেন)
 রাজেন্দ্র (ভৃত্যের চরিত্রে অভিনয় করেন)

তথ্যসূত্র

বহিঃসংযোগ 
 

তামিল ভাষার চলচ্চিত্র
২০১০-এর দশকের তামিল ভাষার চলচ্চিত্র
২০১৫-এর চলচ্চিত্র
ভারতীয় ধারাবাহিক চলচ্চিত্র
ভারতীয় হাস্যরসাত্মক লোমহর্ষক চলচ্চিত্র
অন্য ভাষায় পুনর্নির্মিত তামিল চলচ্চিত্র
প্রতিশোধ বিষয়ক ভারতীয় চলচ্চিত্র
মিজানুর রহমান (বীর প্রতীক)

মিজানুর রহমান (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

জন্ম ও শিক্ষাজীবন 
মিজানুর রহমানের জন্ম  ব্রাহ্মণবাড়িয়া জেলার  নবীনগর উপজেলার রতনপুর ইউনিয়নের বাউচাইল গ্রামে। তার বাবার নাম মো. আবদুল খালেক খান এবং মায়ের নাম মাহফুজা খানম। তার স্ত্রীর নাম নূরজাহান খানম। তার দুই ছেলে, তিন মেয়ে।

কর্মজীবন 
পাকিস্তান সেনাবাহিনীর দ্বিতীয় ইস্ট বেঙ্গল রেজিমেন্টের ‘বি’ কোম্পানিতে চাকরি করতেন মিজানুর রহমান। মুক্তিযুদ্ধ শুরু হলে যুদ্ধে যোগ দেন। প্রতিরোধ যুদ্ধকালে চট্টগ্রামের হাটহাজারী এলাকায় যুদ্ধ করেন। পরে ৩ নম্বর সেক্টর এস ফোর্সের অধীনে যুদ্ধে অংশ নেন।

মুক্তিযুদ্ধে ভূমিকা 
১৯৭১ সালের ডিসেম্বর মাসের প্রথম সপ্তাহে ঢাকা-চট্টগ্রাম-সিলেটের মধ্যে রেল যোগাযোগের জন্য আখাউড়া ছিল গুরুত্বপূর্ণ এক স্টেশন। আখাউড়ার কাছেই ভারতের গুরুত্বপূণ সীমান্তবর্তী শহর আগরতলা। এছাড়া এ সময়ে আখাউড়ায় ছিল পাকিস্তান সেনাবাহিনীর শক্তিশালী এক প্রতিরক্ষা অবস্থান। মুক্তিযুদ্ধের চূড়ান্ত পর্যায়ে আখাউড়া দখলের জন্য মিত্রবাহিনী ও মুক্তিবাহিনী সেখানে সমাবেত হয়। যৌথ বাহিনীর পরিকল্পনা ছিল মুক্তিবাহিনীর এস ফোর্স ও মিত্রবাহিনীর মাউন্টেন ডিভিশন তাদের সর্বশক্তি নিয়োগ করে স্বল্প সময়ের মধ্যে আখাউড়া দখলের। মুক্তিবাহিনীর এস ফোর্স ও ৩ নম্বর সেক্টরের মুক্তিযোদ্ধারা উত্তর দিক থেকে আখাউড়ার দিকে অগ্রসর হন। এস ফোর্সের বি (ব্রাভো) কোম্পানির একটি প্লাটুনের নেতৃত্বে ছিলেন মিজানুর রহমান। মুক্তিযোদ্ধারা ১ ডিসেম্বর আখাউড়ার কাছে সমবেত হওয়া মাত্র পাকিস্তান সেনাবাহিনী তাদের ওপর প্রচণ্ড গোলাবর্ষণ শুরু করে; বিমান হামলাও চালায়। এতে মুক্তিযোদ্ধারা দমে যাননি। মুক্তিযোদ্ধারা ছিলেন কয়েকটি দলে বিভক্ত। তারা অবস্থান নিচ্ছিলেন পাকিস্তান সেনাবাহিনীর প্রতিরক্ষা অবস্থানের কাছে। একটি দলে ছিলেন মিজানুর রহমান। তিনি একটি উপদলের দলনেতা ছিলেন। সে সময়ে পাকিস্তান সেনাবাহিনী আক্রমণ করল। শুরু হয় তুমুল যুদ্ধ। রক্তক্ষয়ী সম্মুখযুদ্ধে তার চোখের সামনে হতাহত হলেন কয়েকজন সহযোদ্ধা। একটানা কয়েক দিন চলা যুদ্ধে শেষ পর্যন্ত মুক্তিযোদ্ধারা জয়ী হলেন। ৩ ডিসেম্বর সকাল থেকে মিজানুর রহমানেরা পাল্টা অভিযান শুরু করেন এবং রক্তক্ষয়ী যুদ্ধের পর আখাউড়ার বিরাট এলাকা দখল করতে সক্ষম হন। আখাউড়ায় ৫ ডিসেম্বর সকাল পর্যন্ত যুদ্ধ হয়। এরপর গোটা আখাউড়া এলাকা মুক্তিবাহিনী ও মিত্রবাহিনীর নিয়ন্ত্রণে আসে।

পুরস্কার ও সম্মাননা 
 বীর প্রতীক

তথ্যসূত্র

পাদটীকা

বহিঃসংযোগ 

বীর প্রতীক
১৯৪৩-এ জন্ম
বাংলাদেশের স্বাধীনতা যুদ্ধে জড়িত ব্যক্তি
মুনি ২: কাঞ্চনা

কাঞ্চনা () ২০১১ সালে মুক্তি পাওয়া তামিল ভাষায় নির্মিত একটি ভৌতিক ও কমেডি ধাঁচের চলচ্চিত্র। ছবিটি পরিচালনা ও প্রযোজনা করেন অভিনেতা রাঘব লরেন্স। এটি চলচ্চিত্র ধারাবাহিক মুনি এর দ্বিতীয় পর্ব। পরবর্তীতে চলচ্চিত্রটি হিন্দী ভাষায় পুনর্নির্মিত হয়।

অভিনয়ে

 রাঘব লরেন্স (রাঘবের চরিত্রে অভিনয় করেন)
 শ্রীমান (রাঘবের ভাইয়ের চরিত্রে অভিনয় করেন)
 শরত কুমার (কানচানা'র চরিত্রে অভিনয় করেন)
 লক্ষ্মী রায় (প্রিয়া'র চরিত্রে অভিনয় করেন)
 দিবা (এম.এল.এ. শঙ্কর চরিত্রে অভিনয় করেন)
 Kovai Sarala (রাঘবের মায়ের চরিত্রে অভিনয় করেন)
 দেবাদর্শিনী (কামাক্ষ্মীর চরিত্রে অভিনয় করেন)
 প্রিয়া (গীতা'র চরিত্রে অভিনয় করেন)

তথ্যসূত্র

বহিঃসংযোগ

তামিল ভাষার চলচ্চিত্র
২০১০-এর দশকের তামিল ভাষার চলচ্চিত্র
ভারতীয় চলচ্চিত্র
২০১১-এর চলচ্চিত্র
ভারতীয় ধারাবাহিক চলচ্চিত্র
ভারতীয় হাস্যরসাত্মক লোমহর্ষক চলচ্চিত্র
অন্য ভাষায় পুনর্নির্মিত তামিল চলচ্চিত্র
প্রতিশোধ বিষয়ক ভারতীয় চলচ্চিত্র
ভারতীয় এলজিবিটিকিউ সম্পর্কিত চলচ্চিত্র
হ্যাসকেল

হ্যাশকেল হল নন-স্ট্রিকট সিমেনটিকস এবং স্ট্রং স্ট্যাটিক টাইপিংয়ের সুবিধা সংবলিত একটি প্রমিত, বিভিন্ন ধরনের অ্যাপ্লিকেশান নির্মাণের জন্য ব্যবহারোপযোগী, বিশুদ্ধ ফাংশনাল প্রোগ্রামিং ভাষা। নৈয়ায়িক হ্যাশকেল কারি এর নামে এটির নামকরণ করা হয়েছে। হ্যাশকেলের সর্বশেষ প্রকাশিত সংস্করণ হল হ্যাশকেল ২০১০। ২০১৬ 'এর মে'তে একদল প্রোগ্রামার হ্যাশকেলের পরবর্তী ভার্সন হ্যাশকেল ২০২০ প্রকাশের জন্য কাজ শুরু করেছে।

টাইপ অনুমিতি সংযুক্ত টাইপ পদ্ধতি এবং লেইজি ইভ্যুলশন হ্যাশকেলের অন্যতম গুরুত্বপূর্ণ বৈশিষ্ট্য। টাইপ ক্লাসগুলো সর্বপ্রথম হ্যাশকেল প্রোগ্রামিং ভাষায় দেখা যায়। গ্লাসগো হ্যাশ্কেল কম্পাইলার হল এটির প্রধান সংকলনকারী।

শুরুর দিককার হ্যাশকেল প্রস্তুতকারী দলটির প্রাথমিক প্রচেষ্টায় নির্মিত মিরান্ডা প্রোগামিং ভাষার সিমেন্টিকসের উপর ভিত্তি করে হ্যাশকেল তৈরি করা হয়েছে। এটি শিক্ষা ও শিল্পক্ষেত্রে ব্যাপকভাবে ব্যবহার করা হয়ে থাকে।

ইতিহাস 
১৯৮৫ সালে,রিসার্চ সফটওয়্যার লিমিটেড কর্তৃক মিরান্ডা প্রোগ্রামিং ভাষাটি প্রকাশের পর থেকেই,লেইজি ফাংশনাল বৈশিষ্ট্যনির্ভর প্রোগামিং ভাষাগুলোর প্রতি সাধারণ প্রোগ্রামারদের আগ্রহ বাড়তে থাকে। ১৯৮৭ সাল নাগাদ এক ডজনের ও বেশি অপেক্ষিক ভাষার উদ্ভাবন হয়। মিরান্ডা ছিল সবচাইতে জনপ্রিয়।

১৯৮৭ সালে ওরেগনের পোর্টল্য়ান্ডে এফপিসিএ(ফাংশনাল প্রোগ্রামিং ল্য়াঙ্গুয়েজ এবং কম্পিউটার আর্কিটেকচার) সম্মেলন হয়। সেখানে এই ভাষাগুলির মধ্যে একটি মানদন্ড নির্ধারণের জন্য চিন্তাভাবনা করা হয়।

তথ্যসূত্র

বহিঃসংযোগ 

শিক্ষায়তনিক প্রোগ্রামিং ভাষা
১৯৯০-এ সৃষ্ট প্রোগ্রামিং ভাষা
শিক্ষামূলক প্রোগ্রামিং ভাষা
ফাংশনভিত্তিক প্রোগ্রামিং ভাষা
কলম্বো পরিকল্পনা

কলম্বো পরিকল্পনা একটি আন্তর্জাতিক আঞ্চলিক সংগঠন যা এশীয়-প্রশান্ত মহাসাগরীয় অঞ্চলের সদস্য দেশগুলোর অর্থনৈতিক ও সামাজিক উন্নয়ন জোরদারে কাজ করে। কলম্বো পরিকল্পনার সকল কর্মকাণ্ডের মৌলিক ঊদ্দেশ্য সদস্য দেশগুলোর মানব সম্পদের উন্নয়ন।

ইতিহাস 
১৯৪৯ সালের বসন্তে, চীনে অবস্থিত ভারতীয় রাষ্ট্রদূত কে. এল. পানিক্কর দক্ষিণ-পূর্ব এশিয়াতে কমিউনিস্ট আন্দোলন দমানোর জন্য বৃটেন ও অস্ট্রেলিয়ার রাষ্ট্রদূতদের কাছে সামরিক তহবিলের জন্য আবেদন করে। মার্কিন যুক্তরাষ্ট্র এই যাবৎ উক্ত সংগঠনের সবচেয়ে বৃহত্তর অর্থদাতা ছিল।

১৯৫০ সালের জানুয়ারী মাসে শ্রীলঙ্কায় অবস্থিত পররাষ্ট্র মন্ত্রীদের নিয়ে অনুষ্ঠিত এক কমনওয়েলথ সম্মেলনে এই সংগঠনটির সূচনা সৃষ্টি হয়।

তথ্যসূত্র 

১৯৫১-এ প্রতিষ্ঠিত সংগঠন
অস্ট্রেলিয়ার বৈদেশিক সম্পর্ক
কুয়াকাটা ইকোপার্ক

কুয়াকাটা ইকোপার্ক বাংলাদেশের পটুয়াখালী জেলার কলাপাড়া উপজেলায় অবস্থিত একটি ইকো পার্ক। ২০০৫ সালে এটি প্রতিষ্ঠিত হয়। ৫৬৬১ হেক্টর জমি নিয়ে এই উদ্যানটি গঠিত।

চিত্রশালা

তথ্যসূত্র

বহিঃসংযোগ 
 বাংলাদেশের বন অধিদপ্তরের ওয়েবসাইটে ইকোপার্কের তালিকা

বাংলাদেশের জাতীয় উদ্যান
পটুয়াখালী জেলার দর্শনীয় স্থান
বাংলাদেশের বন
বাংলাদেশের সংরক্ষিত এলাকা
বাংলাদেশের বনবিদ্যা
জাতিসংঘ স্বেচ্ছাসেবক কর্মসূচি

জাতিসংঘের স্বেচ্ছাসেবক কর্মসূচি (ইউ এন ভি) এমন একটি সংস্থা যা বিশ্বব্যাপী, উন্নয়নের লক্ষ্যে এবং শান্তি রক্ষার্থে স্বেচ্ছাসেবক মনোবৃত্তিকে উদ্ধুদ্ধ করে । ইউ এন ভি হল , জার্মান (বন শহর) ভিত্তিক একটি অলাভজনক সংস্থা । ১৩০ টি দেশে তারা সক্রিয় রয়েছে এবং ৮৬ টি দেশে তাদের ফিল্ড ইউনিট রয়েছে । তারা জাতিসংঘ উন্নয়ন কর্মসূচী (ইউএনডিপি) এর দপ্তরের সাহায্যে তাদের কার্যক্রম প্রচার করে এবং ইউএনডিপি এর কার্যনির্বাহী বোর্ডের নিকট প্রতিবেদন পেশ করে ।

ইতিহাস 
ইউ এন ভি প্রথম প্রস্তাবিত হয়েছিল ১৩ জুন, ১৯৬৮ সালে হার্ভার্ড বিশ্ববিদ্যালয়ে শাহ মোহাম্মদ রেজা পাহলভীর একটি বক্তৃতায় ,এবং ১৯৭০ সালে জাতিসংঘের সাধারণ পরিষদ কর্তৃক প্রতিষ্ঠিত হয়েছিল ।

স্থানীয় স্বেচ্ছাসেবী 
ইউ এন ভি স্বেচ্ছাসেবক হওয়ার জন্য সর্বনিম্ন বয়স সীমা হল ২৫ বছর ।সর্বোচ্চ কোন বয়স সীমা নেই ।  জাতিসংঘের সব আন্তর্জাতিক শান্তিরক্ষা মিশনে কর্মরত বেসামরিক নাগরিকদের এক তৃতীয়াংশই হল ইউ এন ভি ।

অনলাইন স্বেচ্ছাসেবী 
এই সেবা ২০০০ সাল থেকে শুরু হয়েছে । এই সেবাটি ইংরেজি , ফরাসি এবং স্প্যানিশ ভাষায় পরিচালনা করা হয় ।

স্বেচ্ছাসেবী  কার্যক্রমের প্রচার 
স্বেচ্ছাসেবক কর্মকাণ্ড গণনা ওয়েবসাইট এবং সামাজিক যোগাযোগের মাধ্যমগুলোর মাধ্যমে স্বেচ্ছাসেবকদের সম্পর্কে সংবাদ সংগ্রহ করে এবং আসন্ন ঘটনা, সুযোগ-সুবিধা এবং সর্বোত্তম অনুশীলন (কর্ম পদ্ধতি) সম্পর্কে তথ্য প্রদান করে ।

আন্তর্জাতিক স্বেচ্ছাসেবী দিবস 
জাতিসংঘ সাধারণ পরিষদে ১৯৮৫ সালের ১৭ ডিসেম্বরের অধিবেশনে প্রতি বছর ৫ ডিসেম্বর আন্তর্জাতিক স্বেচ্ছাসেবী দিবস পালনের জন্য সরকার সমূহকে আহবান জানানো হয় । জীবনের সর্বত্র স্বেচ্ছাসেবীদের অবদান সম্পর্কে গণ সচেতনতা এবং ঘরে ও বাইরে স্বেচ্ছাসেবায় অধিক সংখ্যক মানুষের অংশগ্রহণে উৎসাহ প্রদান, আন্তর্জাতিক স্বেচ্ছাসেবী দিবস পালনের মূল উদ্দেশ্য।

বৈশ্বিক স্বেচ্ছাসেবী কার্যক্রমের প্রতিবেদন 

ইউ এন ভি এর তৈরি প্রথম বৈশ্বিক স্বেচ্ছাসেবী কার্যক্রমের প্রতিবেদন প্রকাশ করা হয় ৫ ডিসেম্বর ২০১১ সালে জাতিসংঘ সাধারণ পরিষদে এবং ৮০ টি দেশে ।

আরও দেখুন 
 ইউএনডিপি
 জাতিসংঘ
 জাতিসংঘ সাধারণ পরিষদ

বহিঃসংযোগ 
 অফিসিয়াল ওয়েবসাইট
 অনলাইন স্বেচ্ছাসেবী 
 ইউ এন রিফিউজি এজেন্সি
 ইউ এন ক্যারিয়ার

তথ্যসূত্র
প্রস্তাব দিবস

প্রস্তাব দিবস () ভালোবাসা সপ্তাহ বা ভ্যালেনটাইন সপ্তাহ শুরুর দ্বিতীয় দিন যা ফেব্রুয়ারি ৭-১৪ তারিখে শুরু হয়। উপমহাদেশের ভারতে দিবসটি প্রতি বছর ৮ ফেব্রুয়ারি তারিখে পালিত হয়। এই দিবসে তরুণ বয়স্ক ছেলেমেয়ে তাদের বন্ধু-বান্ধবী, প্রেমিক-প্রেমিকা, বন্ধু এবং পরিচিতদের গোলাপ দিয়ে প্রস্তাব দিয়ে থাকে।

আরো দেখুন 
 ভালোবাসা দিবস

তথ্যসূত্র

ফেব্রুয়ারি উদ্‌যাপন
ভালবাসা উদ্‌যাপনের দিন
দুর্বল নিউক্লিয় বল

কণা পদার্থবিজ্ঞান - এ দুর্বল নিউক্লিয় বল হচ্ছে প্রকৃতির চারটি মৌলিক বলের একটি। অন্য তিনটি বল হচ্ছে সবল নিউক্লিয় বল, তাড়িতচৌম্বক বল এবং মহাকর্ষ বল। তেজস্ক্রিয়তার জন্য দুর্বল নিউক্লিয় বল দায়ী, নিউক্লিয় ফিশনে তেজস্ক্রিয়তা গুরুত্বপূর্ণ ভূমিকা পালন করে থাকে। এই বলটি ১০-১৮ মিটার দুরত্বে ক্রিয়া করে। দুর্বল নিউক্লিয় বলের তত্ত্বকে কখনো কখনো কোয়ান্টাম ফ্লেভারডাইনামিক্স (QFD) বলা হয়ে থাকে। অন্যদিকে কোয়ান্টাম ক্রোমোডাইনামিক্স যেমন সবল নিউক্লিয় বলের সাথে এবং কোয়ান্টাম তড়িৎ- বিজ্ঞান তাড়িতচৌম্বক বলের সাথে জড়িত। কিন্তু QFD নামপদটি খুব কম ব্যবহার করা হয়, কেননা দুর্বল বল দুর্বল-তড়িৎ তত্ত্বের (Electroweak interaction) অধীনে সবচেয়ে ভাল ব্যাখ্যা করা যায়। 

তাড়িতচৌম্বকীয় বল এবং দুর্বল নিউক্লিয় বলকে একই সূত্র দ্বারা ব্যাখ্যা করা সম্ভব হয়েছে। তাই এই দুটিকে একত্রে ইলেক্ট্রো-উইক বলও (Electro-weak force) বলে।

ইতিহাস 
১৯৩৩ সালে, এনরিকো ফার্মি সর্বপ্রথম দুর্বল নিউক্লিয় বলের প্রস্তাবনা করেন- এটি ফার্মির মিথস্ক্রিয়া নামে পরিচিত। তিনি প্রসাতব করেন যে, বিটা ক্ষয় চারটি ফার্মিয়নের মিথস্ক্রিয়া দিয়ে ব্যাখ্যা করা যেতে পারে, যেখানে একটি ব্যাপ্তিসীমাবিহীন সংযোগ বল থাকবে।

দুর্বল বলকে অসংযোগ বল হিসেবে বর্ণনা করা হয় যেটার বলের ক্ষেত্র সীমিত ব্যাপ্তিযুক্ত। ১৯৬৮ সালে শেল্ডন লি গ্ল্যাশো, আবদুস সালাম এবং স্টিভেন ভেইনবার্গ তাড়িতচৌম্বক বল এবং দুর্বল মিথস্ক্রিয়াকে একীভূত করে দেখান যে তারা আসলে একি বলের দুটো ভিন্ন রূপ।এদেরকে এখন দুর্বল তড়িৎ বল বলা হয়।

১৯৮৩ সালের আগে W এবং Z বোসনের অস্তিত্ব সুনিশ্চিত করা যায়নি।

বৈশিষ্ট্যসমূহ 

বিভিন্ন দিক থেকে দুর্বল নিউক্লিয় বল অনন্য।
 একমাত্র দুর্বল নিউক্লিয় বলের মাধ্যমেই কোয়ার্কগুলো ফ্লেভার পরিবর্তন করে। (অর্থাৎ এক ধরনের কোয়ার্ক অন্য কোয়ার্কে রূপান্তরিত হয়)।
 এটিই একমাত্র মিথস্ক্রিয়া যা প্যারিটি-প্রতিসাম্যকে ভেঙে দেয়। এটি চার্জ-প্যারিটি প্রতিসাম্যতাকেও অমান্য করে। 
 এটি এমন কণা দ্বারা পরিবাহিত হয় যেগুলোর তাৎপর্যপূর্ণ ভর আছে। এ ব্যাপারটি হিগস মেকানিজমের মাধ্যমে স্ট্যান্ডার্ড মডেলে অস্বাভাবিক বৈশিষ্ট্য হিসেবে ব্যাখ্যা করা হয়।

দুর্বল সমস্পিন এবং দুর্বল অতিচার্জ

মিথস্ক্রিয়ার ধরন 
দুর্বল নিউক্লিয়ার বলের মিথস্ক্রিয়া দুই ধরনের। একটি হল "আধান-তড়িৎ মিথস্ক্রিয়া" যেটি ব্যাখ্যা করে কোনো কণার তড়িৎ পরিবহন (যেমন ডব্লিউ বোসন)। এটি বিটা-ক্ষয়ের ঘটনার জন্য দায়ী।  দ্বিতীয় ধরনের মিথস্ক্রিয়া "আধাননিরপেক্ষ ও তড়িৎ এর মিথস্ক্রিয়া" যেক্ষেত্রে কোনো আধান নিরপেক্ষ কণা (যেমন: Z বোসন) বিদ্যুৎ পরিবহন করে।

চার্জিত- কারেন্ট মিথস্ক্রিয়া

নিরপেক্ষ-তড়িৎ মিথস্ক্রিয়া 
নিরপেক্ষ তড়িৎ মিথস্ক্রিয়ায়, একটি কোয়ার্ক অথবা একটি লেপটন (যেমন একটি ইলেকট্রন বা একটি মিউওন) একটি Z বোসন নির্গত বা শোষণ করে। উদাহরণস্বরূপ:
 
W বোসনের মত Z বোসনও খুব দ্রুত ক্ষয় হয়ে যায়। যেমন:

দুর্বল তড়িৎ তত্ত্ব

প্রতিসাম্যতার লঙ্ঘন

আরো দেখুন

তথ্যসূত্র

Citations 

পারমাণবিক পদার্থবিজ্ঞান
স্ক্রু

স্ক্রু এক ধরনের দৃঢ়ভাবে আবদ্ধকারী, যা বল্টুর মত দেখতে। সাধারণত এটি ধাতব পদার্থ দিয়ে তৈরি, সেতুবন্ধ সর্পিলাকার খাঁজ কাটা থাকে, যেটার সাহায্যে নাট প্যাঁচ দিয়ে সহজে কোন কিছু আবদ্ধ করা যায়। সর্পিলাকার  খাঁজ কাটা অংশকে বাইরের থ্রেড বা মেল থ্রেড বলে। এটি সাধারণত অস্থায়ী জোড়া দেওয়ার কাজে ব্যবহৃত হয়।

ব্যাখ্যা

একটি স্ক্রু সাধারণত মাথা, খাঁজ কাটা অংশ এবং অখাঁজ কাটা অংশ নিয়ে গঠিত। এর মাথা আবার বর্গাকার, গোলাকার অথবা ষড়ভুজাকৃতির হয়। এর মাথাই গম্বুজের মত একটা অংশ থাকে যার মাঝে বিয়োগ অথবা যোগ চিহ্নের মত গর্ত থাকে যেটার সাহায্যে স্ক্রু ড্রাইভার দিয়ে নাটের সাথে সহজে স্ক্রুটিকে আবদ্ধ করা যাই।

সেতুবন্ধ সর্পিলাকার খাঁজ কাটা অংশকে থ্রেড বলে। থ্রেডের সাহায্যে নাট অথবা মেম্বারের (যাকে অস্থায়ী জোড়া দেয়া হবে) সাথে শক্তভাবে আবদ্ধ করা হয়। থ্রেড আবার একক, দ্বৈত অথবা একক দ্বৈত উভয়ই হতে পারে। থ্রেডের সাথে পিচ গভীরভাবে জড়িত। পাশাপাশি দুইটি খাঁজের মাঝের অংশকে পিচ বলে। এটা তাত্ত্বিক বিষয়।

তথ্যসূত্র

আবদ্ধকারক
সাধারণ যন্ত্র
কাঠের কাজ
ধাতুর কাজ
ধাতুকর্ম
আশুতোষ ভরদ্বাজ

আশুতোষ ভরদ্বাজ (১৯১৪ - ১৬ এপ্রিল, ১৯৯৩) একজন বাঙালী ব্রিটিশ বিরোধী স্বাধীনতা সংগ্রামী, সাম্যবাদী কর্মী ও মুক্তিযোদ্ধা। তার পিতার নাম ছিল উমাচরণ ভরদ্বাজ, মাতা অন্নদাসুন্দরী দেবী, আশুতোষ ভরদ্বাজের জন্ম হয় বাংলাদেশের গোপালগঞ্জ জেলার [[কোটালিপাড়া উপজেলা|কোটালিপাড়ায়।

বিপ্লবী কর্মকাণ্ড 
কোটালিপাড়া ইউনিয়ন ইনস্টিটিউশনে পড়ার সময়েই বিপ্লবীদের সাহচর্যে আসেন। ১৯৩৫ খ্রিষ্টাব্দে কোটালিপাড়ার একটি রাজনৈতিক হত্যা মামলায় যুক্ত থাকার অভিযোগে গ্রেপ্তার হয়ে যাবজ্জীবন কারাদন্ডে দণ্ডিত হন ও আন্দামানে পাঠানো হয় তাকে। সেলুলার জেলে থাকাকালীন মার্ক্সবাদের প্রতি আকৃষ্ট হন এবং সেখানে গঠিত কমিউনিস্ট কনসলিডেশনে যোগ দেন।

সাম্যবাদী আন্দোলন 
তিনি ১৯৪৬ খ্রিষ্টাব্দে মুক্তি পাওয়ার পর ভারতের কমিউনিস্ট পার্টির সদস্য হন এবং পার্টির নির্দেশে ফরিদপুরে যান সংগঠনের কাজে। এই সংগঠনের কাজ আমৃত্যু করে গেছেন, দেশভাগের পরে তিনি ভারতে আসেননি। বাংলাদেশ কমিউনিস্ট পার্টির একজন সক্রিয় সদস্য হিসেবে বহুবার কারারুদ্ধ হয়েছেন, তার জীবনের ৩১ বছর জেলে কেটেছে। তেভাগা আন্দোলনে অংশ নিয়ে রাজশাহী সেন্ট্রাল জেলের কুখ্যাত খাপড়া ওয়ার্ডে বন্দী ছিলেন। ১৯৫০ সালের ২৪ এপ্রিল নিরস্ত্র রাজবন্দীদের ওপর গুলিচালনার ঘটনায় মারাত্মকভাবে আহত হয়েছিলেন তিনি। এইদিনই কারারক্ষীর গুলিতে শহীদ হন বিজন সেন, আনোয়ার হোসেন (ছাত্র নেতা), কম্পরাম সিং, হানিফ সেখ সহ সাতজন কমিউনিস্ট বিপ্লবী।

মুক্তিযুদ্ধ ও স্বাধীন বাংলাদেশ 
প্রবীন বয়েসেও বিপ্লবী আশুতোষ ভরদ্বাজ বাংলাদেশের স্বাধীনতা যুদ্ধে অংশ নেন। ১৯৭১ সালে ন্যাপ-কমিউনিস্ট পার্টি-ছাত্র ইউনিয়ন সমন্বয়ে গঠিত বনগাঁ ক্যাম্প ইনচার্জের দায়িত্ব পালন করেছেন সাহসের সাথে। স্বাধীন বাংলাদেশ গঠনের পর তিনি ফরিদপুর জেলা কমিউনিস্ট পার্টির সম্পাদক নির্বাচিত হয়েছিলেন। সর্বজনশ্রদ্ধেয় ও প্রজ্ঞাবান সাম্যবাদী নেতা হিসেবে তার সুখ্যাতি ছিল। বাংলাদেশ পূনর্গঠনের কাজে তার অবদান রয়েছে।

মৃত্যু 
বিপ্লবী আশুতোষ ভরদ্বাজ অকৃতদার ছিলেন। ১৬ এপ্রিল, ১৯৯৩ সালে তিনি মারা যান।

তথ্যসূত্র 

১৯১৪-এ জন্ম
১৯৯৩-এ মৃত্যু
ভারতের স্বাধীনতা আন্দোলন
গোপালগঞ্জ জেলার ব্যক্তি
ভারতীয় স্বাধীনতা আন্দোলন কর্মী
ভারতীয় স্বাধীনতা কর্মী
ভারতীয় স্বাধীনতার বিপ্লবী আন্দোলন
বংশাণুভিত্তিক অ্যালগরিদম

কম্পিউটার বিজ্ঞান ও অভিযান গবেষণায় বংশাণুভিত্তিক অ্যালগরিদম অর্থাৎ বংশাণুগত সমাধান-পদ্ধতি তথা প্রাকৃতিক নির্বাচন পদ্ধতি অনুসরণে আবিষ্কৃত যা অভিব্যক্তিগত-সমাধান পদ্ধতির অন্তর্গত। বংশগতিগত সমাধান-পদ্ধতি সাধারণত অপ্টিমাইজেশন বা সর্বানুকূলকরণ এবং অনুসন্ধান সমস্যাবলির সমাধানে ব্যবহার করা হয় যা পরিবর্তন, ক্রসওভার এবং নির্বাচন অপারেশনের উপর নির্ভর করে ।

তথ্যসূত্র

বংশাণুভিত্তিক অ্যালগোরিদম
বিবর্তনমূলক অ্যালগোরিদম
অনুসন্ধান অ্যালগোরিদম
দ্বি-আঙ্কিক জীব
মেশিন লার্নিং
ব্যবস্থা পরিচালনা বিজ্ঞান
মিশরীয় পিরামিডের তালিকা

এই তালিকাটি কালানুক্রমিকভাবে তালিকাভুক্ত পিরামিডসমূহের অত্যাবশ্যকীয় পরিসংখ্যানগুলি উপস্থাপন করা হল:

আরো দেখুন
Lepsius list of pyramids
List of the oldest buildings in the world

তথ্যসূত্র ও টীকা

গ্রন্থপঞ্জি 

প্রাচীন মিশরীয় পিরামিড